IMISLab/GreekWikipedia huggingface dataset:
Another Eternity

Το "Another Eternity" είναι το δεύτερο στούντιο άλμπουμ των Purity Ring. Κυκλοφόρησε στις 27 Φεβρουαρίου του 2015 από την 4AD. Παραγωγοί ήταν οι ίδιοι οι Purity Ring.

 Όλα τα κομμάτια γράφτηκαν από τους Corin Roddick και Megan James (Purity Ring) Corin Roddick – παραγωγός, ηχολήπτης Megan James – παραγωγός, ηχολήπτης, φωνή Maddox Chhimm – μίξινγκ Alison Fielding – layout Tallulah Fontaine – σχέδιο, layout Cecil Frena – συμπαραγωγή στο "Flood on the Floor" Jaycen Joshua – μίξινγκ Ryan Kaul – μίξινγκ Dave Kutch – mastering Renata Raksha – layout, φωτογραφία Αυστραλία - 25 Βέλγιο (Φλάνδρα) - 118 Καναδάς - 25 Ηνωμένο Βασίλειο - 61 UK Independent Albums - 16 ΗΠΑ - 26 Billboard US Dance/Electronic Albums - 1 Billboard US Independent Albums - 3
Λυγαρίδια Νάξου

Τα Λυγαρίδια είναι μικρός παράλιος οικισμός της ανατολικής Νάξου με 23 κατοίκους (απογραφή 2011). Υπάγεται στην Δημοτική Κοινότητα Απεράθου της Δημοτικής Ενότητας Δρυμαλίας του Δήμου Νάξου & Μικρών Κυκλάδων.

 Το 1981, στην απογραφή, ο οικισμός αναγνωρίζεται και προσαρτάται στην κοινότητα Απειράθου (έδρα Απέραθος). Το 1997, με την εφαρμογή του προγράμματος Καποδίστριας (νόμος 2539/97), η κοινότητα της Απεράθου καταργείται και ο οικισμός προσαρτάται στο νεοσύστατο δήμο Δρυμαλίας με έδρα τον οικισμό Χαλκείο. Συγκεκριμένα, με το πρόγραμμα Καποδίστριας υπαγόταν στο Δημοτικό Διαμέρισμα Απεράθου, του Δήμου Δρυμαλίας, του νομού Κυκλάδων, στο γεωγραφικό διαμέρισμα Νήσων Αιγαίου Πελάγους. Το 2010, με την εφαρμογή του προγραμματος Καλλικράτης (νόμος 3852/2010), καταργείται ο δήμος Δρυμαλίας και ο οικισμός προσαρτάται στο νεοσύστατο δήμο Νάξου & Μικρών Κυκλάδων.Σήμερα, μετά τη τελευταία μεταβολή του 2010 (πρόγραμμα Καλλικράτης), αποτελεί μαζί με τους οικισμούς Αζάλα ( 29 κ.), Απέραθο ( 722 κ.), Κανάκι ( 14 κ.), Κλειδώ ( 24 κ.), Μουτσούνα ( 84 κ.) και Πάνερμο ( 8 κ.) τη δημοτική κοινότητα Απεράθου ( 904 κ.). Η δ.κ. Απεράθου υπάγεται στη δημοτική ενότητα Δρυμαλίας, του δήμου Νάξου και Μικρών Κυκλάδων, της περιφερειακής ενότητας Νάξου (του πρώην νομού Κυκλάδων), στην περιφέρεια Νοτίου Αιγαίου.
Αθανάσιος Καραμάνης

Ο Αθανάσιος Καραμάνης (Κρηνίδα Σερρών, 10 Ιανουαρίου 1911 - Θεσσαλονίκη, 12 Αυγούστου 2012) ήταν Έλληνας ιεροψάλτης. Υπήρξε ένας από τους σημαντικότερους ψάλτες του 20ού αιώνα και Άρχων Πρωτοψάλτης του Οικουμενικού Πατριαρχείου.

 Γεννήθηκε στις 10 Ιανουαρίου του 1911 στην Κρηνίδα (Βιτάστα) Αμφίπολης Σερρών και πέθανε στη Θεσσαλονίκη στις 12 Αυγούστου 2012. Ήταν το έκτο από τα επτά παιδιά της πολυμελούς οικογενείας του, και σε ηλικία 5 ετών (1915) έμεινε ορφανός από πατέρα. Ο ιερέας του χωριού του και πρώτος του δάσκαλος στην Ψαλτική, ο π. Εμμανουήλ Πιπεριάς, διέκρινε από νωρίς την καλλιφωνία του μικρού Αθανασίου και τον βοήθησε να καλλιεργήσει αυτό το θείο τάλαντο. Στη συνέχεια μαθήτευσε στον Πρωτοψάλτη Αθανάσιο Μπουρλέτσικα και στον μουσικοδιδάσκαλο Χρήστο Παρασχίδη. Ο Κωνσταντινουπολίτης Χαράλαμπος Ανεστιάδης, Πρωτοψάλτης του Ι. Μητροπολιτικού Ναού Δράμας τον μύησε στην Πολίτικη Ψαλτική Τέχνη και Παράδοση. Στη συνέχεια έκανε αριστερός ψάλτης του Κωνσταντίνου Πρίγγου, από τον οποίο έμαθε πολλά. Ο Καραμάνης ανέλαβε πρώτη του φορά στασίδι το 1927, σε ηλικία 17 ετών, στον Ι. Ν. Αγίας Παρασκευής της Πρώτης Σερρών, ενώ στην συνέχεια έψαλλε σε ναούς των πόλεων Δράμας, Καβάλας, Βέροιας, Θεσσαλονίκης, Πύργου Ηλείας ενώ το 1952 ανέλαβε Πρωτοψάλτης και Χοράρχης του Μητροπολιτικού Ναού Θεσσαλονίκης Αγ. Γρηγορίου του Παλαμά, απ' όπου παραιτήθηκε συνταξιούχος το 1983. Χάρις στη μεγάλη θεωρητική του κατάρτιση, το υπέροχο φωνητικό τάλαντο και το ευγενές του χαρακτήρος του, απ' όπου και αν πέρασε άφησε πλήθος μαθητών, ίσως τους περισσότερους από κάθε άλλο Δάσκαλο. Υπήρξε συνιδρυτής, μαζί με τους Αβρ. Ευθυμιάδη, Χρυσ. Θεοδοσόπουλο και Χαρίλαο Ταλιαδώρο του Φροντιστηρίου "Άγιος Δημήτριος", στο οποίο δίδαξε για πολλά χρόνια. Συνεργάστηκε για μεγάλο χρονικό διάστημα με τον Πρωτοψάλτη Αθ. Παναγιωτίδη, με αποτέλεσμα να δημιουργηθεί ένα σοβαρό έργο ψαλτικού ύφους που επικράτησε στη Θεσσαλονίκη και διαδόθηκε σε όλη την Ελλάδα. Υπήρξε δάσκαλος του εκφραστικού άρχοντα Σπυρίδωνα Α. Μαϊδάνογλου. Τιμήθηκε για την πολυσχιδὴ προσφορά του από το Οικουμενικό Πατριαρχείο, δια χειρών του Πατριάρχου Δημητρίου, ο οποίος του απένειμε το 1981 το Οφφίκιο του «Ἄρχοντος Πρωτοψάλτου τῆς Ἁγιωτάτης Ἀρχιεπισκοπῆς Κων/πόλεως». Το 1955 ξεκίνησε το συγγραφικό του έργο, το οποίο περάτωσε σε διάστημα λίγων ετών, με την κυκλοφορία 7 τόμων υπό τον γενικό τίτλο «ΝΕΑ ΜΟΥΣΙΚΗ ΣΥΛΛΟΓΗ» και «ΝΕΑ ΜΟΥΣΙΚΗ ΚΥΨΕΛΗ», οι οποίοι περιλαμβάνουν όλη την ασματική υμνογραφία της Εκκλησίας μας με πρωτότυπες και μοναδικές για τα τότε δεδομένα μουσικές αναλύσεις. Ο ίδιος έλεγε, μεταξύ άλλων, για το έργο του: «Αὐτὴ τὴν ζώσα παράδοση θέλησα νὰ καταγράψω γιατὶ εἶναι σαφῶς διαφορετικὴ ἀπὸ τὴν γραπτή. Δὲν ἦταν ὅμως εὔκολο. Ἤθελε πάνω ἀπ’ ὅλα τόλμη. Ἀπόδειξη εἶναι ὅτι ἄλλοι δὲν τὸ τολμήσανε». Αθανάσιος Καραμάνης,ηχογραφήσεις 1958, 1966, 1970 ΅Εκοιμήθη ο Άρχων Πρωτοψάλτης Αθανάσιος Καραμάνης
Κλέμιντ Όλσεν

Ο Κλέμιντ Άντρασον Όλσεν (Klæmint Andrasson Olsen, γεννήθηκε 17 Ιουλίου 1990) είναι ποδοσφαιριστής από τις Νήσους Φερόες που αγωνίζεται ως κεντρικός επιθετικός. Είναι πρώτος σκόρερ στην ιστορία της εθνικής ομάδας των Νήσων Φερόε με 10 γκολ, ενώ είναι και ο κορυφαίος σκόρερ στην ιστορία του πρωταθλήματος της χώρας του.

 Γεννήθηκε με ανατομικό πρόβλημα στο αριστερό του πόδι (ήταν κοντύτερο από το άλλο) και το μήνυμα από τους γιατρούς ήταν ξεκάθαρο: δεν θα γινόταν ποτέ ποδοσφαιριστής. Ωστόσο, αυτό δεν αποθάρρυνε τη μητέρα του, η οποία σε ραδιοφωνική εκπομπή το 2014 είπε ότι με ειδική αγωγή κάθε πρωί και βράδυ για πέντε χρόνια το πόδι του γιου της έγινε σχεδόν φυσιολογικό. Το μόνο κατάλοιπο που έχει απομείνει στον ποδοσφαιριστή από την αναπηρία του είναι ότι ο μυς της αριστερής του κνήμης είναι σημαντικά μικρότερος από το δεξιό, αλλά αυτό σίγουρα δεν στάθηκε εμπόδιο για επιτυχημένη ποδοσφαιρική καριέρα. Μεγάλη σημασία έπαιξε και η επιμονή του ίδιου, καθώς το αντιμετώπισε ως το μεγαλύτερο κίνητρο όταν ήταν στην εφηβεία, καθώς ήθελε να αποδείξει ότι οι γιατροί έκαναν λάθος. Έτσι κατάφερε να ξεκινήσει να παίζει στα 12 του χρόνια.Ξεκίνησε την καριέρα του σε μικρές ομάδες στη δεύτερη κατηγορία και το 2007 εντάχθηκε στην ΝΣΙ Ρούναβικ με την οποία συνεχίζει να αγωνίζεται. Την πρώτη του χρονιά κατέκτησε το πρωτάθλημα, το μόνο στην καριέρα του. Το 2011 ψηφίστηκε καλύτερος νέος ποδοσφαιριστής του πρωταθλήματος και το 2011–12 ήταν για πρώτη φορά πρώτος σκόρερ, η πρώτη από τις τέσσερις συνεχόμενες φορές. Το 2012 έκανε και το ντεμπούτο του στην εθνική ομάδα των ανδρών, όντας διεθνής με τις μικρότερες εθνικές ομάδες από το 2005. Από το 2013 έγινε και αρχηγός της ομάδας του. Το 2016–17 κατέκτησε το δεύτερο συλλογικό του τίτλο, το Κύπελλο. Το πρώτο διεθνές του γκολ ήρθε πολύ αργά για την αδύναμη εθνική της μικρής χώρας, στις 7 Ιουλίου 2019, με αντίπαλο την Ισπανία (1–4), όπου μείωσε το σκορ σε 1–2. Στις 20 Αυγούστου 2020 στα πλαίσια του Γιουρόπα Λιγκ, σημείωσε χατ τρικ στον αγώνα με αντίπαλο την ουαλική Μπάρι Τάουν Γιουνάιτεντ (αποτέλεσμα 5–1), ο πρώτος ποδοσφαιριστής από τη χώρα του που πέτυχε κάτι τέτοιο. Έχοντας έξι τίτλους πρώτο σκόρερ του εθνικού πρωταθλήματος είναι και ο κορυφαίος σκόρερ όλων των εποχών του πρωταθλήματος των Νήσων Φερόε. ΝΣΙ Ρούναβικ Πρωτάθλημα Νήσων Φερόε : 2007 Κύπελλο Νήσων Φερόε : 2016–17Ατομικές διακρίσεις Πρώτος σκόρερ πρωταθλήματος (6) : 2013 (21 γκολ), 2014 (21 γκολ), 2015 (21 γκολ), 2016 (23 γκολ), 2019 (26 γκολ), 2020 (17 γκολ) Καλύτερος νέος παίκτης : 2011 Κατάλογος κορυφαίων διεθνών σκόρερ ποδοσφαίρου ανδρών ανά χώρα National football team player Klæmint Olsen Συνέντευξη του Όλσεν
Άγιος Νικόλαος Καλλιθέας Φωκίδας

Το παρόν λήμμα αφορά το παραθαλάσσιο χωριό. Για άλλα λήμματα με το ίδιο όνομα, δείτε Άγιος Νικόλαος Φωκίδας (νησίδα) Ο Άγιος Νικόλαος είναι ένα παραθαλάσσιο χωριό του Κορινθιακού κόλπου στη Δωρίδα του Νομού Φωκίδας. Έχει πληθυσμό 81 κατοίκους, σύμφωνα με την απογραφή του 2011 και μαζί την Αγία Ειρήνη, τη νησίδα Άγιο Νικόλαο, τον Άγιο Σπυρίδωνα, την Καλλιθέα, τον Κλοβινό, τη νησίδα Πρασούδι και τα Φλαμπουράκια συναποτελούν την Τοπική Κοινότητα Καλλιθέας της Δημοτικής Ενότητας Τολοφώνος του Δήμου Δωρίδος.

 Ο Άγιος Νικόλαος βρίσκεται στην εθνική οδό Αντιρρίου - Ιτέας, δίπλα στον οικισμό Φλαμπουράκια ενώ απέχει 30 χλμ. Δ από το Γαλαξείδι και 36 χλμ Α από τη Ναύπακτο. Το χωριό είναι γνωστό για το νησάκι με την εκκλησία του Αγίου Νικολάου. Πρόκειται για γραφικό παραθαλάσσιο θέρετρο, όπου εκεί βρίσκονται αρκετές εξοχικές κατοικίες καθώς και συγκροτήματα με ενοικιαζόμενα στούντιο και δωμάτια. Διαθέτει παραλία με βότσαλα, έναν μώλο καθώς και αρκετές ταβέρνες, καφετέριες και μπαράκια. Μέχρι τον Μάιο του 2011 λειτουργούσε εκεί το Πορθμείο Αγίου Νικολάου - Αιγίου, που συνέδεε τη Φωκίδα με την Πελοπόννησο. Σε απόσταση 4 χλμ. από τον Άγιο Νικόλαο και 6 χλμ. προς την Ερατεινή βρίσκεται ο φάρος Ψαρομύτας που το κτήριο του έχει χαρακτηριστεί ως ιστορικό διατηρητέο μνημείο (ΦΕΚ 984/Β/9-8-2000). faroi.com: Ο πέτρινος παραδοσιακός φάρος στη θέση Ψαρομύτα στον Άγιο Νικόλαο Φωκίδας
Κυβερνείο Χομς

Το Κυβερνείο Χομς (αραβικά: مُحافظة حمص) είναι ένα κυβερνείο της Συρίας. Έχει έκταση 42.223 τ.χλμ. και πληθυσμό 1.763.000 κατοίκων (2010). Πρωτεύουσα είναι η Χομς.

 Το Xoμς βρίσκεται κντρο-ανατολικά της Συρίας. Έχει έκταση 42.223 τ.χλμ.. Είναι το μεγαλύτερο κυβερνείο της Συρίας. Το Χομς διαιρείται σε 6 επαρχίες: Χομς Αλ Μουχαρράμ Παλμύρα Αρ Ραστάν Αλ Κουσαΰρ Ταλκαλάχ Κυβερνεία της Συρίας
Goa Gil

Ο Goa Gil είναι Αμερικανός μουσικός, DJ, παραγωγός και διοργανωτής φεστιβάλ και υπαίθριων συναυλιών. Είναι ένας από τους ιδρυτές των καλλιτεχνικών ρευμάτων Goa trance και Psytrance της ηλεκτρονικής χορευτικής μουσικής. Παίζει μουσική σε πάρτι ηλεκτρονικής χορευτικής μουσικής ή (και) φεστιβάλ.

 Γεννήθηκε και μεγάλωσε στο Σαν Φρανσίσκο και το 1969 άρχισε να γυρίζει το κόσμο μέχρι που έφτασε στη Γκόα, στην Ινδία. Σύντροφός του είναι η Ariane MacAvoy, επίσης παραγωγός Psytrance και DJ, με την οποία έχουν σχηματίσει ένα μουσικό δίδυμο που ονομάζεται the Nommos. Από τη δεκαετία του 1980 έχει διοργανώσει μερικά από τα πρώτα πάρτι Goa Full Moon. Κυκλοφορεί άλμπουμ του από τη δεκαετία του 1990 τα οποία περιλαμβάνουν τόσο δικά του DJ set, όσο και ρεμίξ άλλων καλλιτεχνών. Επίσημος ιστότοπος
Ρος Μαρκ Κριστιάν Καμπορέ

Ο Ρος Μαρκ Κριστιάν Καμπορέ (Roch Marc Christian Kaboré, 25 Απριλίου 1957-) είναι πολιτικός από την Μπουρκίνα Φάσο, ο οποίος υπηρέτησε ως πρόεδρος της χώρας από τις 29 Δεκεμβρίου 2015 έως την ανατροπή του σε στρατιωτικό πραξικόπημα τον Ιανουάριο του 2022. Νωρίτερα υπηρέτησε και ως πρωθυπουργός, από το 1994 ως το 1996 και ως πρόεδρος της Εθνοσυνέλευσης από το 2002 ως το 2012. Εξελέγη από τον πρώτο γύρο τον Νοέμβριο του 2015. Με τον διορισμό του έγινε ο πρώτος μη προσωρινός πρόεδρος σε 49 χρόνια που δεν είχε στο παρελθόν δεσμούς με το στρατό. Επανεξελέγη πρόεδρος το 2020.

 Γεννήθηκε στην Ουαγκαντουγκού και μετά τη βασική εκπαίδευση σπούδασε στο κολέγιο Σεν Ζαν Μπατίστ ντε λα Σαλ της γενέτειράς του (1968-75). Εν συνεχεία ακολούθησε οικονομικές σπουδές στο Πανεπιστήμιο της Ντιζόν, από όπου απέκτησε τίτλο Μάστερ το 1980. Ο πατέρας του, Σαρλ Μπιλά Καμπορέ, είχε υπηρετήσει υπουργός στην κυβέρνηση του Μορίς Γιαμεογκό και εργάστηκε στην Διεθνή Τράπεζα της Μπουρκίνα (BIB).Την τραπεζική σταδιοδρομία ακολούθησε και ο Ρος Μαρκ Κριστιάν, φτάνοντας σε ηλικία 27 ετών στη θέση του Γενικού Διευθυντή της BIB. Παρέμεινε στη θέση αυτή ως το διορισμό του στην κυβέρνηση, το 1989.Ο Καμπορέ έγινε υπουργός και αντιπρόεδρος της Εθνοσυνέλευσης. Το 1994 διορίστηκε στην πρωθυπουργία της χώρας και υπηρέτησε ως το Φεβρουάριο του 1996, οπότε παραιτήθηκε και ανέλαβε αντιπρόεδρος του νεοσύστατου Κογκρέσου για Δημοκρατία και Πρόοδο.Στις 6 Ιουνίου 2002 εξελέγη πρόεδρος της Εθνοσυνέλευσης, διαδεχόμενος το Μελεγκέ Μορίς Τραορέ. Επανεξελέγη βουλευτής το 2007 ως ο πρώτος υποψήφιος στη λίστα του CDP. Μετά την εκλογή του εξελέγη ξανά πρόεδρος της εθνοσυνέλευσης με 90 ψήφους.Ο Καμπορέ , μαζί με πολλά άλλα σημαίνοντα στελέχη του CDP, ανακοίνωσε την παραίτησή του από το κόμμα στις 6 Ιανουαρίου 2014. TΟι παραιτηθέντες αμφισβήτησαν την ηγεσία του κόμματος κάνοντας λόγο για αντιδημοκρατικό και καταστροφικό τρόπο διοίκησης και εξέφρασαν την αντίθεσή τους στα σχέδια να καταργηθεί το όριο στις προεδρικές θητείες, κάτι που θα επέτρεπε στον Μπλεζ Κομπαορέ να διεκδικήσει την επανεκλογή του το 2015. Στις 25 Ιανουαρίου 2014 ανέλαβε αρχηγός του νεοσύστατου κόμματος Κίνημα του Λαού για Πρόοδο (Mouvement du Peuple pour le Progrès, MPP).Στο συνέδριο του MPP που έγινε στην Ουαγκαντουγκού στις 4–5 Ιουλίου 2015, ο Καμπορέ επιβεβαιώθηκε επίσημα ως υποψήφιος για τις προεδρικές εκλογές που διεξήχθησαν στις 29 Νοεμβρίου 2015.Ο Καμπορέ κέρδισε τις προεδρικές εκλογές, αποσπώντας το 53,5% των ψήφων, με δεύτερο τον Ζεφιρίν Ντιαμπρέ, που έλαβε 29,7%. Ορκίστηκε πρόεδρος στις 29 Δεκεμβρίου 2015. Λίγες ημέρες μετά την ορκωμοσία του, διόρισε πρωθυπουργό τον οικονομολόγο Πολ Καμπά Τιεμπά στις 7 Ιανουαρίου 2016. Ο Καμπορέ επανεξελέγη στις 22 Νοεμβρίου 2020 συγκεντρώνοντας το 57,87% των ψήφων στις προεδρικές εκλογές. Στις 23 Ιανουαρίου 2022 ανατράπηκε και συνελήφθη από στασιαστές του στρατού στη διάρκεια επιτυχημένου πραξικοπήματος.
Διαλεκτική

Η λέξη διαλεκτική προέρχεται από την ελληνική λέξη διαλέγομαι, που σημαίνει διεξάγω συζήτηση. Στην αρχαιότητα με τη διαλεκτική εννοούσαν την τέχνη να φτάνει κανείς στην αλήθεια μέσω της σύγκρουσης αντιθέτων απόψεων, όπως στο σύνολο σχεδόν των Πλατωνικών έργων. Ο όρος επικράτησε διεθνώς ως Dialectic. Στην Αγγλία παλαιότερα ο όρος αυτός ήταν συνώνυμος της Λογικής όπως και εφαρμοζόταν στην τυπική συλλογιστική των εκάστοτε ρητόρων.

 Όμως ο όρος αυτός από την αρχαιότητα αναφέρεται ειδικότερα στη λογική αμφισβήτηση δηλαδή στην αρχική τέχνη του «διαλέγεσθαι» με ερωτήσεις και στη συνέχεια αποκρίσεις. Λέγεται ότι πρώτος που δημιούργησε και εξάσκησε την τέχνη αυτή ήταν ο Ζήνων ο Ελεάτης, και την οποία στη συνέχεια ανέπτυξε ο Πλάτων. Στους νεότερους χρόνους εκείνος που εφάρμοσε την Διαλεκτική ήταν ο Καντ και ειδικότερα στη μελέτη των αντιφάσεων που ανακύπτουν όταν χρησιμοποιούνται αρχές της εμπειρικής γνώσης πέρα όμως από τα όρια της εμπειρίας. Αλλά και ο Χέγκελ εφάρμοσε τη Διαλεκτική στη διαδικασία όμως εκείνη με την οποία οι όποιες αντιφάσεις καταργούνται (καταλύονται) από κάποιο ανώτερο επίπεδο αλήθειας. Η τελευταία αυτή Εγελιανή διαδικασία (όπως γενικότερα καθιερώθηκε και έγινε αποδεκτή) είναι εκείνη που κατευθύνει τελικά την ατομική σκέψη όσο και την παγκόσμια ιστορία, σύμφωνα πάντα με το σχήμα (ακολουθία): «Θέση» - «Αντίθεση» - «Σύνθεση». Με βάση αυτή ερεύνησε και επέκτεινε ο Μαρξ τον διαλεκτικό υλισμό. Και αυτή τη διαδικασία ακολουθούν σήμερα όλες οι Επιστήμες στην πρόοδο της γνώσης, κυρίως στις συνεδριακές παρουσιάσεις. Βάση του δυτικού μεσαιωνικού πολιτισμού αποτέλεσαν οι επτά ελευθέριες τέχνες, που χωρίστηκαν στο εισαγωγικό "Trivium" και στο "Quadrivium". Στο "Trivium" ανήκουν η γραμματική, η διαλεκτική και η ρητορική. Στο "Quadrivium" η αριθμητική, η γεωμετρία, η αστρονομία και η μουσική. Στην ιστορία της φιλοσοφίας διακρίνονται οι ακόλουθες ιστορικές μορφές διαλεκτικής: Η διαλεκτική της αρχαιότητας (με πλέον αντιπροσωπευτικό τον Ηράκλειτο και τους προσωκρατικούς). Η ιδεαλιστική διαλεκτική της γερμανικής κλασσικής φιλοσοφίας του XVIII — πρώτου μισού του XIX αιώνα (Καντ, Φίχτε, Σέλλινγκ, και Χέγκελ). Η υλιστική διαλεκτική (Κ. Μαρξ, Φ. Ένγκελς, τους σοβιετικούς φιλόσοφους Β. Ι. Λένιν, Έ.Β. Ιλιένκοφ, Β.Α. Βαζιούλιν) Οι βασικές αρχές της μαρξιστικής φιλοσοφίας, Αθήνα, Σύγχρονη εποχή, 2005 ISBN 960-224-986-2 Έ.Β. Ιλιένκοφ. Διαλεκτική λογική, Αθήνα, Gutenberg, 1983 [1] Γραμματική, γλωσσικό μάθημα και προγράμματα σπουδών. Η διαλεκτική στον Πλάτωνα και στον Αριστοτέλη (Εθνικό αρχείο διδακτορικών διατριβών) Δημήτρης Τζωρτζόπουλος: HEGEL- ΔΙΑΛΕΚΤΙΚΗ ΤΟΥ ΣΥΓΚΕΚΡΙΜΕΝΟΥ. ΕΚΔΟΣΕΙΣ ΔΙΑΝΟΗΣΗ, ΑΘΗΝΑ 2019.
Φιάμε Ματαάφα Μουλινούου Β΄

Ο Φιάμε Ματαάφα Φαουμουίνα Μουλινούου Β΄ (Fiame Mata'afa Faumuina Mulinu’u II, 5 Αυγούστου 1921 - 20 Μαΐου 1975) ήταν πολιτικός από τις Σαμόα. Υπήρξε πρώτος πρωθυπουργός της ανεξάρτητης χώρας, όταν εκείνη ονομαζόταν Δυτική Σαμόα. Τιμήθηκε με τον τίτλο του Διοικητή του Εξαίρετου Τάγματος της Βρετανικής Αυτοκρατορίας (Commander of The Most Excellent Order of the British Empire) . Το 1948 απέκτησε τον τοπικό τίτλο Mata'afa. Η σύζυγός του υπήρξε η πρώτη γυναίκα που εξελέγη βουλευτής στη χώρα του. Η κόρη του, Φιαμέ Ναόμι Ματαάφα, έγινε η πρώτη γυναίκα πρωθυπουργός στη χώρα, το 2021.

 Γεννήθηκε στις 5 Αυγούστου 1921 και ήταν απόγονος της περίφημης οικογένειας των Μαλιετόα. Κατείχε τον τίτλο Tama Aiga Mata'afa. Με τον τίτλο του Φιάμε εξελέγη βουλευτής στην εκλογική περιφέρεια της Λοτοφάγκα. Έγινε πρωθυπουργός για πρώτη φορά την 1η Οκτωβρίου 1959 μέχρι τον Φεβρουάριο του 1970 και στη συνέχεια επανήλθε στο αξίωμα, από το Μάρτιο του 1973 ως το θάνατό του. Υπήρξε ένας από τους θεμελιωτές του Συντάγματος της χώρας του. Απεβίωσε εν ενεργεία, στις 20 Μαΐου του 1975. Η χήρα του, Λαουλού Ματαάφα, η οποία εκλεγόταν στην έδρα του, απεβίωσε τον Νοέμβριο του 2007 σε ηλικία 79 ετών.. Η κόρη του έγινε πρωθυπουργός το 2021, ενώ διετέλεσε υπουργός, με τελευταίο πρόσφατο χαρτοφυλάκιο εκείνο του Πολιτισμού (ως το 2006). Τον Ματαάφα διαδέχθηκε στην πρωθυπουργία ο Τουπούα Ταμασέσε Λεαλόφι Δ΄.
Ισοπροπυλομεθυλοθειαιθέρας

Ο ισοπροπυλομεθυλοθειαιθέρας ή ισοπροπυλομεθυλοσουλφίδιο (isopropylmethylsulphide, IPMS) ή 2-μεθυλοθειοπροπάνιο ή 2-θεια-3-μεθυλοβουτάνιο είναι ένας διαλκυλ-θειαιθέρας, μια οργανική ένωση του θείου με συνοπτικό συντακτικό τύπο (CH3)3CHSCH3 (ή ακόμη πιο συνοπτικά iPrSMe). Στις συνηθισμένες συνθήκες (1 atm, 25 °C) είναι άχρωμο ελάχιστα διάλυτο στο νερό και εύφλεκτο πτητικό υγρό με χαρακτηριστική δυσάρεστη οσμή. Είναι ισομερές θέσης των παρακάτω έξι (6) ενώσεων: Μεθυλοπροπυλοθειαιθέρας Διαιθυλοθειαιθέρας βουτανοθειόλη-1 βουτανοθειόλη-2 μεθύλοπροπανοθειόλη-1 μεθύλοπροπανοθειόλη-2

 Εκτός από την απομόνωσή του από διάφορες φυσικές πηγές, είναι διαθέσιμες και οι παρακάτω χημικές μέθοδοι. Με μεθυλίωση από μεθυλαλογονίδια αλάτων ισοπροπανοθειόλης (π.χ. (CH3)3CHSK) ή ισοπροπυλίωση από ισοπροπυλαλογονίδια αλάτων μεθανοθειόλης (π.χ. CH3SK) παράγεται ισοπροπυλομεθυλοθειαιθέρας. (Αντίδραση Williamson για θειαιθέρες): Με αναγωγή ισοπροπυλομεθυλοσουλφοξείδιου από υδροϊώδιο παράγεται ισοπροπυλομεθυλοθειαιθέρας: Με επίδραση διαλογονούχου υδραργύρου(HgX2) παράγονται ισοπροπυλομεθυλοθειοϋυδραργιρικά άλατα: Με επίδραση αλκυλαογονιδίων (RX) παράγονται άλατα του σουλφωνίου: Με επίδραση υπεροξείδιου του υδρογόνου οξειδώνονται προς μεθυλοπροπυλοσουλοφοξείδιο: Ν. Αλεξάνδρου, Γενική Οργανική Χημεία, ΘΕΣΣΑΛΟΝΙΚΗ 1985 Α. Βάρβογλη, «Χημεία Οργανικών Ενώσεων», παρατηρητής, Θεσσαλονίκη 1991 SCHAUM'S OUTLINE SERIES, ΟΡΓΑΝΙΚΗ ΧΗΜΕΙΑ, Μτφ. Α. Βάρβογλη, 1999 Ασκήσεις και προβλήματα Οργανικής Χημείας Ν. Α. Πετάση 1982 Πολυχρόνη Σ. Καραγκιοζίδη: Ονοματολογία οργανικών ενώσεων, Θεσσαλονίκη 1991, Έκδοση Β΄. Ν. Αλεξάνδρου, Α. Βάρβογλη, Δ. Νικολαΐδη: Χημεία Ετεροκυκλικών Ενώσεων, Θεσσαλονίκη 1985, Έκδοση Β΄. Δ. Νικολαΐδη: Ειδικά κεφάλαια Οργανικής Χημεία, Θεσσαλονίκη 1983.
Κρις Μόρις

Ο Κρίστοφερ Βέρναρντ Μόρις, ή απλώς Κρις Μόρις (γεννημένος στις 20 Ιανουαρίου 1966) είναι Αμερικανός παλαίμαχος καλαθοσφαιριστής. Έχει ύψος 2,03 μ. και αγωνιζόταν τόσο ως σμολ φόργουορντ όσο και ως πάουερ φόργουορντ.

 Ο Κρις Μόρις εισήχθη στο Πανεπιστήμιο "Άουμπερν" και αγωνίστηκε στο Κολεγιακό πρωτάθλημα με την ομάδα του Πανεπιστημίου, τους Άουμπερν Τάιγκερς. Ο Κρις Μόρις αποφοίτησε από το Πανεπιστήμιο "Άουμπερν" το 1988. Το 1988, συμμετείχε στα Ντραφτς του ΝΒΑ και εξασφάλισε επαγγελματικό συμβόλαιο με τους Νιου Τζέρσεϊ Νετς (γνωστοί και ως Μπρούκλιν Νετς). Στους Νετς παρέμεινε μέχρι και το 1995, χρονιά κατά τη διάρκεια της οποίας μεταπήδησε στη Γιούτα Τζαζ. Στη Γιούτα Τζαζ αγωνίστηκε για τρία χρόνια. Το 1998 μετεγγράφη στους Φοίνιξ Σανς. Στην ομάδα της Αριζόνα παρέμεινε για μόλις ένα χρόνο. Το καλοκαίρι του 1999, ο Κρις Μόρις άφησε για πρώτη φορά στην καριέρα του την Αμερική και ταξίδεψε με προορισμό την Ελλάδα και συγκεκριμένα τον Ολυμπιακό Πειραιώς. Στον Ολυμπιακό παρέμεινε για περίπου δύο χρόνια, δίχως όμως να καταφέρει να κατακτήσει κάποιο τίτλο. Το 2001 επέστρεψε στην Αμερική και μετεγγράφη στους Χάρλεμ Γκλομπτρότερς, ενώ μετά από λίγους μήνες μεταπήδησε στη Σάουθερν Καλιφόρνια Σερφ. Το 2002, ο Κρις Μόρις ταξίδεψε στις Φιλιππίνες για λογαριασμό των Σαν Μιγκ Κόφι Μίξερς, ενώ το 2003 ταξίδεψε στη Βενεζουέλα για λογαριασμό της Γκαιτέρος Ντελ Ζούλια, στην οποία αγωνίστηκε για ένα χρόνο. Το 2004 φόρεσε τη φανέλα της Αρένα, ομάδα της Ιορδανίας. Η περίδος 2004-05 ήταν και η τελευταία στην επαγγελματική καριέρα του Κρις Μόρις. http://basketball.asia-basket.com/player/Chris_Morris/26428
Γεωργία Αποστόλου

Η Γεωργία Αποστόλου (5 Ιανουαρίου 1973 – 10 Ιουνίου 2016) ήταν Ελληνίδα ηθοποιός. Αποφοίτησε από τη Δραματική Σχολή του Εθνικού Θεάτρου και έγινε ευρέως γνωστή μέσα από πρωταγωνιστικούς ρόλους σε τηλεοπτικές σειρές.

 Γεννήθηκε στην Αθήνα στις 5 Ιανουαρίου του 1973 όπου και μεγάλωσε. Το 1991, σε ηλικία 18 ετών, ξεκίνησε τις σπουδές της στη Δραματική Σχολή του Εθνικού Θεάτρου απ' όπου αποφοίτησε τρία χρόνια μετά. Το 1993, σε ηλικία μόλις 20 ετών, κέρδισε τον πρώτο της πρωταγωνιστικό ρόλο στη δραματική τηλεοπτική σειρά Το μονοπάτι της αγάπης σε σενάριο Γιάννη Βόγλη και σκηνοθεσία Στράτου Μαρκίδη. Εκεί τη σεζόν 1993-1994 υποδύθηκε τη Ματίνα, συμπρωταγωνιστώντας μαζί με τον Νικήτα Τσακίρογλου και τη Μπέτυ Λιβανού. Την ίδια σεζόν ακολούθησαν δύο ακόμη πρωταγωνιστικοί ρόλοι σε αυτοτελείς ιστορίες των σειρών Ανατομία ενός εγκλήματος και Εσύ Αποφασίζεις. Το 1994 συνεργάστηκε με το Εθνικό Θέατρο στις παραστάσεις Καλντερόν, την άνοιξη του 1994, και στο αρχαίο δράμα Πλούτος το καλοκαίρι του ίδιου έτους. Τη σεζόν 1994-1995 συνεργάστηκε και πάλι με το Εθνικό Θέατρο στην παράσταση Η ταυτότητα. Το 1995 έκανε το κινηματογραφικό της ντεμπούτο στη δραματική ταινία Ζωή του Γιώργου Κατακουζηνού, που αποτέλεσε μια συμπαραγωγή μεταξύ Ελλάδος, Ολλανδίας και Τουρκίας, υποδυόμενη την ομώνυμη ηρωΐδα. Η εν λόγω ταινία είναι εμπνευσμένη από ένα πραγματικό έγκλημα που συγκλόνισε το πανελλήνιο στα τέλη της δεκαετίας του 1980.Τη σεζόν 1996-1997 έπαιξε μαζί με τον Γιάννη Φέρτη, την Πέμη Ζούνη και τη Μπέτυ Λιβανού στην αισθηματική σειρά Βαμμένος Ήλιος στον ANT1 ενώ στο θέατρο έπαιξε μαζί με την Κάτια Δανδουλάκη στην παράσταση Υπηρέτης δυο αφεντάδων. Την επόμενη σεζόν πρωταγωνίστησε μαζί με τον Σπύρο Παπαδόπουλο στην κωμική σειρά του ANT1 Καραμπόλα. Επίσης, είχε πρωταγωνιστικό ρόλο σε ένα επεισόδιο της σειράς Μια νύχτα σαν κι αυτή. Θεατρικά έπαιξε στο έργο του Tennessee Williams Αμερικάνικα μπλουζ στο Θέατρο Κάτια Δανδουλάκη. Την περίοδο 1998-1999 πρωταγωνίστησε μαζί με τον Γιώργο Νινιό και τον Θανάση Ευθυμιάδη στη δραματική σειρά του Στράτου Μαρκίδη Τρικυμία στον ANT1. Την ίδια σεζόν πρωταγωνίστησε στο θέατρο μαζί με τον Γιώργο Κέντρο στο βραβευμένο με Πούλιτζερ Πώς έμαθα να οδηγώ της Πόλα Βόγκελ στο Απλό Θέατρο. Μετά από μία σεζόν τηλεοπτικής αποχής, επέστρεψε τηλεοπτικά τη σεζόν 2000-2001 με πρωταγωνιστική παρουσία σε δύο τηλεοπτικές σειρές. Από τη μία υποδύθηκε την ομώνυμη ηρωΐδα στην αισθηματική σειρά Αλίκη στον ANT1 ενώ την ίδια περίοδο πρωταγωνίστησε μαζί με τον Σταμάτη Γαρδέλη στην κωμική σειρά του Mega Channel Πες το ψέματα. Από το 2002 μέχρι το 2004 υποδύθηκε την Αγγελική Βασιλείου στην κοινωνική σειρά του ANT1 Φιλί Ζωής πρωταγωνιστώντας μαζί με την Αλεξάνδρα Παλαιολόγου. Τη σεζόν 2005-2006 πρωταγωνίστησε στην καθημερινή σειρά του ANT1 Έρωτας υποδυόμενη τη Μάρθα Δούκα. Παρόλο που η σειρά εγκρίθηκε για δεύτερο κύκλο επεισοδίων τη σεζόν 2006-2007, η ίδια ανακοίνωσε πως αποχωρεί από το καστ και αποσύρεται οριστικά από το χώρο της υποκριτικής ύστερα από 13 χρόνια πορείας. Έφυγε πρόωρα από τη ζωή στο σπίτι της στις 10 Ιουνίου του 2016 σε ηλικία 43 ετών από καρκίνο. Γεωργία Αποστόλου στην IMDb
Ιβάν Γκλάσενμπεργκ

Ο Ιβάν Γκλάσενμπεργκ (γεννημένος στις 7 Ιανουαρίου του 1957) είναι ο διευθύνων σύμβουλος της εταιρίας "Glencore" και κατέχει 3 διαφορετικές ιθαγένειες: Αυστραλιακή, Νότια Αφρικανική και Ελβετική. Η εταιρία "Glencore", είναι η μεγαλύτερη στον κόσμο, όσον αφορά τη συναλλαγή εμπορευμάτων και τις εξορύξεις.

 Γεννήθηκε στις 7 Ιανουαρίου του 1957, από Λιθουανό πατέρα, τον Samuel Glasenberg και Νότιο-αφρικανή μητέρα, την Blanche Vilensky, στη Νότια Αφρική. Η οικογένεια του ήταν Εβραϊκής καταγωγής και ζούσαν στο "Illovo", ένα προάστιο του "Johannesburg". Παντρεύτηκε με την Elana Beverley Orelowitz το 1984, αφότου είχε τελειώσει με τις σπουδές του, έχοντας στην κατοχή του δύο πτυχία Bachelor's, ένα πάνω στο εμπόριο και ένα πάνω στη λογιστική, από το πανεπιστήμιο του "Witwatersrand" στη Νότια Αφρική. Λίγο αργότερα, το 1983, πήρε και το Master's του, πάνω στη διοίκηση επιχειρήσεων, μέσω του προγράμματος IBEAR, στο πανεπιστήμιο της "Southern California" Ο Γκλάσενμπεργκ μπήκε στο δυναμικό της "Glencore" to 1984, συγκεκριμένα, στον κλάδο του άνθρακα και των ανθρακορυχείων. Ήταν υπεύθηνος για τη διαχείρηση των γραφειών της εταιρείας στο Hong Kong και το Beijing, και έγινε επικεφαλής του τμήματος άνθρακορυχείων το 1991.
Α΄ Εθνική ποδοσφαίρου ανδρών 1983-1984

Το πρωτάθλημα της περιόδου 1983-84 ήταν το 25ο που διεξήχθη σε μορφή εθνικής κατηγορίας και το 5ο από καταβολής του επαγγελματικού ποδοσφαίρου. Το κατέκτησε ο Παναθηναϊκός για 13η φορά στην ιστορία του, τερματίζοντας 3 βαθμούς μπροστά από τον δεύτερο Ολυμπιακό. Ήταν το πρώτο πρωτάθλημα των «πρασίνων» μετά από επτά χρόνια (την περίοδο 1976-1977), το πρώτο στην εποχή του επαγγελματικού ποδοσφαίρου (που είχε ξεκινήσει από την περίοδο 1979-1980) και το πρώτο από τα έξι συνολικά που κατακτήθηκαν επί προεδρίας Γιώργου Βαρδινογιάννη.

 Παναθηναϊκός Προπονητής: Γιάτσεκ Γκμοχ. Ποδοσφαιριστές: (Σε παρένθεση συμμετοχές/τέρματα) Τερματοφύλακες: Λαφτσής (23), Μήνου (7). Αμυντικοί: Βονόρτας (14/2), Καρούλιας (22), Καψής (25), Κυράστας (30/1), Μπέριος (2), Ταράσης (28), Τασσόπουλος (3), Τσινός (2). Μέσοι: Αναστασιάδης (1), Αντωνίου (23/3), Βασιλείου (3/2), Γεροθόδωρος (4/1), Καραβίδας (12/1), Λιβαθηνός (11), Παπαβασιλείου (25/2), Ρότσα (28/1), Τσίμπος (2). Επιθετικοί: Γαλάκος (30/7), Ν.Γκαβασιάδης (2), Θ.Δημόπουλος (26/6), Κάβουρας (2), Κωνσταντινίδης (4/1), Λα Λινγκ (20/1), Μαυρίδης (10/3), Χαραλαμπίδης (26/17). Στην ομάδα ανήκαν επίσης (αλλά δεν αγωνίστηκαν): Δοντάς, Σημαιοφορίδης. Βαθμολογία (νίκη: 2 βαθμοί, ισοπαλία: 1 βαθμός, ήττα: 0 βαθμοί) Λάρισα, 19 Μαΐου 1984: Πανιώνιος - ΠΑΣ Γιάννινα: 2-0 (παρ.) (Σαραβάκος 104΄, Σοφιανός 116΄). Β΄ Εθνική 1983–84 Γ΄ Εθνική 1983–84 Δ΄ Εθνική 1983–84 Ελληνική Ποδοσφαιρική Ομοσπονδία RSSSF 1983-84
288 Γλαύκη

Η Γλαύκη (Glauke) είναι αστεροειδής της Κύριας Ζώνης Αστεροειδών. Ανακαλύφθηκε το 1890 από τον Ρόμπερτ Λούτερ, που παρατηρούσε από το Ντίσελντορφ της Γερμανίας, και πήρε το όνομα της κόρης του Κρέοντα της Κορίνθου στην ελληνική μυθολογία. `Ηταν ο τελευταία από τις 24 ανακαλύψεις αστεροειδών του συγκεκριμένου αστρονόμου. Η Γλαύκη έχει απόλυτο μέγεθος (όπως αυτό ορίζεται για το Ηλιακό Σύστημα) 9,84.

 Η μέση διάμετρος της Γλαύκης υπολογίσθηκε σε 32,2 χλμ., ενώ η μάζα της εκτιμάται σε 35 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι SK και το άλβεδό της 0,1973. Η Γλαύκη περιστρέφεται γύρω από τον εαυτό της εξαιρετικά αργά για αστεροειδή, με περίοδο 50 ημέρες: Πρόκειται για τον βραδύτερα περιστρεφόμενο αστεροειδή στο Ηλιακό Σύστημα από όσους είναι γνωστή η περίοδος περιστροφής τους (ακόμα και από τους πλανήτες, μόνο ο Ερμής και η Αφροδίτη περιστρέφονται βραδύτερα), αλλά ο άξονας περιστροφής της πιστεύεται ότι μεταβάλλεται διαρκώς, όπως και στην περίπτωση του 4179 Τουτάτη. Η μέση θερμοκρασία στην επιφάνεια της Γλαύκης εκτιμάται σε 155 ως 160 βαθμούς C υπό το μηδέν. Τροχιά από το JPL (Java) / Εφημερίδα
Τέμπελχοφ-Σένεμπεργκ

Το Τέμπελχοφ-Σένεμπεργκ (γερμανικά: Tempelhof-Schöneberg) είναι το έβδομο δημοτικό διαμέρισμα του Βερολίνου και στις 30 Ιουνίου 2016 αριθμούσε 345.024 κατοίκους. Το Τέμπελχοφ-Σένεμπεργκ προέκυψε το 2001 στο πλαίσιο της διοικητικής μεταρρύθμισης μέσω της συγχώνευσης των μέχρι τότε δημοτικών διαμερισμάτων Τέμπελχοφ και Σένεμπεργκ. Η διοικητική έδρα είναι το δημαρχείο του Σένεμπεργκ. Το δημοτικό διαμέρισμα είναι γνωστό για τη μεγάλη σε έκταση περιοχή αναψυχής, το Tempelhofer Freiheit (πρώην αεροδρόμιο Τέμπελχοφ), και για τη συνοικία Σένεμπεργκ με την γκέι σκηνή στην επονομαζόμενη γειτονιά του ουράνιου τόξου (Regenbogenkiez).

 Το 2010 το δημοτικό διαμέρισμα είχε πληθυσμό 335.060 κατοίκων, από τους οποίους περίπου οι 105.000 (31%) δεν ήταν γερμανικής καταγωγής. Η μεγαλύτερη εθνοτική μειονότητα ήταν οι Τούρκοι, αποτελώντας το 7% του πληθυσμού, ενώ ακολουθούσαν οι Πολωνοί με 4%, οι Γιουγκoσλάβοι με 3%, οι Άραβες με 2,5%, οι Αφρογερμανοί με 1,5% και οι Ρώσοι με 1,3%. Στις εκλογές του 2016 για το κοινοβούλιο του δημοτικού διαμερίσματος (Bezirksverordnetenversammlung) εξελέγησαν τα κάτωθι κόμματα: SPD 15 Πράσινοι 13 CDU 12 Εναλλακτική για τη Γερμανία 6 Η Αριστερά 5 FDP 4
Ελλέβορος ο κυκλόφυλλος

Οι ελλέβοροι είναι φυτά ποώδη με ρίζωμα πολυετές, που ζουν στα ορεινά. Ανήκουν στην ίδια οικογένεια με τις ανεμώνες και τις νεραγκούλες. Από τα ένδεκα είδη ελλέβορου που υπάρχουν σε όλη την Ευρώπη, στην Ελλάδα φυτρώνει μόνο ο Ελλέβορος ο κυκλόφυλλος (Helleborus cyclophyllus). Τον βρίσκουμε στα ξέφωτα των ορεινών δασών, τα άνθη του έχουν χρώμα ανοιχτό κιτρινοπράσινο και εμφανίζονται νωρίς την άνοιξη, μετά το λιώσιμο των χιονιών. Είναι κοινά γνωστός ως Σκάρφι, Κάρπη, Καρπί κ.ά.

 Πολυετές φυτό με βαθύ ρίζωμα. Έχει φύλλα παλαμοειδή, σύνθετα , πριονωτά στις άκρες. Τα άνθη εκφύονται από τις μασχάλες αυτών και έχουν χρώμα πράσινο. Ξεχωρίζουν από τα εξής χαρακτηριστικά: Στη βάση τους φυτρώνουν ένα ή περισσότερα μεγάλα φύλλα με μακρύ μίσχο. Τα φύλλα αυτά χωρίζονται σε πολλά επιμήκη φυλλάρια, με παλαμοειδή διάταξη. Ο βλαστός βγάζει πολύ μικρά φυλλαράκια ή βράκτια. Οι Ελλέβοροι είναι φυτά δηλητηριώδη. Ωστόσο, όπως όλα τα δηλητήρια, χρησιμοποιούνταν από τους πρακτικούς γιατρούς και για φαρμακευτικούς σκοπούς. Παλιά χρησιμοποιούνταν για τη θεραπεία διαφόρων ασθενειών των ζώων όμως όσον αναφορά τις ανθρώπινες ασθένειες, δεν είναι ξεκάθαρο πού ακριβώς ωφελούσε το φυτό αυτό. Στον Πρεσβευτικό, ψευδεπίγραφο του Ιπποκράτη, αναφέρεται πως το φυτό χρησιμοποίησε ο Ασκληπιάδης ιατρός Νέβρος ρίχνοντας το στις πηγές των Κρισσαίων, προκειμένου να τους αποδυναμώσει και να βοηθήσει τη νίκη των Αμφικτυόνων (Πρεσβευτικός 409-415).
Ρεάλ Ισημερινού

Το ρεάλ υπήρξε νόμισμα του Ισημερινού έως και το 1871. Δεν υπήρχαν υποδιαιρέσεις του νομίσματος αυτού ωστόσο 16 αργυρά ρεάλ ήταν ίσα με 1 χρυσό εσκούδο και το κέρμα των 8 ρεάλ ήταν γνωστό ως πέσο.

 Μέχρι το 1822 κυκλοφορούσε στην περιοχή του Iσημερινού το ισπανικό αποικιακό ρεάλ, αργότερα ακολούθησε το ρεάλ της Κολομβίας και τελικά το 1833 ο Ισημερινός έθεσε στην κυκλοφορία δικό του νόμισμα το οποίο αντικατέστησε όλα τα προϋπάρχοντα με ισοτιμία 1/1. Το 1856 το νόμισμα του Ισημερινού συνδέθηκε με το γαλλικό φράγκο με ισοτιμία 8 ρεάλ = 5 φράγκα (1 ρεάλ = 62 ½ σεντίμ). Από το 1862 εκδόθηκαν και τραπεζογραμμάτια τα οποία έφεραν τις ονομασίες πέσος και ρεάλ. Τελικά το 1871 το ρεάλ αντικαταστάθηκε με το πέσο με αναλογία 8 ρεάλ = 1 πέσο. Κόπηκαν αργυρά κέρματα σε ονομαστικές αξίες των ¼, ½, 1, 2, 4 και 8 ρεάλ, καθώς επίσης και 1, 2, 4 και 8 εσκούδο. Το 1858 κόπηκε νόμισμα που έφερε την ονομασία 5 φράνκος (francos) το οποίο ήταν ίσο με 8 ρεάλ και εκδόθηκε για να τονίσει σύνδεση του εθνικού νομίσματος με το γαλλικό φράγκο. Η παραγωγή κερμάτων σταμάτησε το 1862. Από το 1862 έως και το 1871 εκδόθηκαν από ιδιωτικές τράπεζες χαρτονομίσματα που εκφράζονταν σε ρεάλ και πέσος. Krause, Chester L., and Clifford Mishler (1991). Standard Catalog of World Coins: 1801–1991 (18th ed.). Krause Publications. ISBN 0873411501. Pick, Albert (1990). Standard Catalog of World Paper Money: Specialized Issues. Colin R. Bruce II and Neil Shafer (editors) (6th ed.). Krause Publications. ISBN 0-87341-149-8.
1UP.com

Η 1UP.com ήταν αμερικάνικη ιστοσελίδα ψυχαγωγίας σχετική με τα βιντεοπαιχνίδια, που ξεκίνησε να λειτουργεί το 2003. Παρείχε τα δικά της αυθεντικά χαρακτηριστικά, δηλαδή ειδήσεις, κριτικές βιντεοπαιχνιδιών και συνεντεύξεις, καθώς και ευρύ περιεχόμενο για τους υπολογιστές. Η 1UP.com παρείχε επίσης και "online cover stories" που διαρκούσαν μία εβδομάδα, τα οποία παρουσίαζαν καθημερινά μια νέα σε βάθος ιστορία, συνέντευξη με τους δημιουργούς, γκαλερί στιγμιότυπων και βίντεο του εκάστοτε παιχνιδιού ή εταιρίας που ανέπτυξε το παιχνίδι.

 Η 1UP.com δημιουργήθηκε από την εταιρία Ziff Davis, ως μια επέκταση του Electronic Gaming Monthly. Πωλήθηκε αργότερα το 2009 στην Hearst Corporation της UGO Networks, την οποία απέκτησε η IGN το 2011. Τον Φεβρουάριο του 2013, η Ziff Davis απέκτησε την IGN, ενώνοντας εκ νέου την 1UP.com με τους αρχικούς ιδιοκτήτες της. Ωστόσο, λίγο μετά την εξαγορά, η Ziff Davis ανακοίνωσε ότι, σε μια προσπάθεια να επικεντρωθεί στην IGN, θα κλείσει περισσότερες από τις δευτερεύουσες θέσεις της, συμπεριλαμβανομένης και της 1UP.com. Τα υπόλοιπα μέλη του προσωπικού της 1UP.com μεταφέρθηκαν στην IGN.
Γηπαίπυρις

Η Γηπαίπυρη (1ο αι. μ.X.) ήταν μία από τους Σαπαίους πριγκίπισσα από τη Θράκη, η οποία με τον γάμο της έγινε βασίλισσα του βασιλείου του Βοσπόρου, τού μακροβιότερου γνωστού βασιλείου υποτελούς στη Ρώμη. Κυβέρνησε το διάστημα 37/38-39 μ.Χ.

 Η Γηπαίπυρη ήταν η πρώτη κόρη μεταξύ των παιδιών των ηγεμόνων -ως πελατών της Ρώμης- τής Θράκης, Κότυος Γ΄ (Σαπαίων) και Αντωνίας Τρύφαινας. Οι γονείς τής μητέρας της ήταν ο Πολέμων Α΄ τού Πόντου και η Πυθοδωρίδα του Πόντου, ενώ οι γονείς τού πατέρα της ήταν οι Ροιμητάλκης Α΄ της Θράκης και η Πυθοδωρίς Α΄. Η Πυθοδωρίδα τού Πόντου ήταν το πρώτο εγγόνι του Ρωμαίου Mάρκου Αντωνίου, ενός της Τριανδρίας. Η Γηπαίπυρη είχε σχέση με διάφορα μέλη της δυναστείας των Ιουλιο-Κλαυδίων· ήταν ελληνικής, περσικής και ρωμαϊκής καταγωγής. Ο Γηπαίπυρη δεν αναφέρεται από αρχαίες φιλολογικές πηγές. Ό,τι είναι γνωστό γι' αυτή τη Θράκα πριγκίπισσα προέρχεται από επιγραφές από το βασίλειο του Βοσπόρου, την αρχαία ελληνική πόλη τής Κυζίκου (στη Μ. Ασία) και νομισματικά στοιχεία. Η Κύζικος έγινε η δεύτερη κατοικία τής οικογένειάς της, όπου μεγάλωσε ο Γηπαίπυρη. Από νομίσματα που ξέρουμε, ο βασιλικός της τίτλος ήταν "ΒΑΣΙΛΙΣΣΑ ΓΗΠΑΙΠΥΡΙΣ". Λίγα είναι γνωστά για τη ζωή τής Γηπαιπύρης. Παντρεύτηκε τον βασιλιά -ως πελάτη των Ρωμαίων- τού βασιλείου του Βοσπόρου, Τιβ. Ιούλ. Ασπούργο, ο οποίος ήταν ελληνικής και περσικής καταγωγής. Ο Ασπούργος ήταν γιος της βασίλισσας τού Βοσπόρου Δύναμης, από τον πρώτο της γάμο με τον στρατηγό (και μετά βασιλιά τού Βοσπόρου) Άσανδρο. Η Γηπαίπυρη φαίνεται ότι ήταν το μοναδικό παιδί από την οικογένεια τού Κότυος Γ΄ και τής Αντωνίας Τρύφαινας, που απέκτησε παιδιά. Η Γηπαίπυρη έκανε στον Ασπούργο δύο γιους: Τιβ. Ιούλ. Μιθριδάτης, ονομάστηκε προς τιμή τού Μιθριδάτη ΣΤ΄ τού Πόντου και απεβ. το 68. Τιβ. Ιούλ. Κότυς Α΄, ονομάστηκε προς τιμήν τού αείμνηστου εκ μητρός παππού του Κότυ Γ΄.Μέσω του Τ. Ι. Κότυος Α΄, η Γηπαίπυρη και ο Ασπούργος απέκτησαν διάφορους απογόνους, που κυβέρνησαν το βασίλειο τού Βοσπόρου μέχρι τα μέσα τού 4ου αι. Αυτοί έφεραν ονόματα των προγόνων τους μοναρχών της Θράκης, όπως Κότυς, Ροιμητάλκης και Ρησκούπορις. Ο Ασπούργος ήταν επικεφαλής τής επικράτειας τού Βοσπόρου μέχρι το τέλος του το 37 ή το 38 Με το τέλος του ο Ασπούργος άφησε τη σύζυγό του Γηπαίπυρη με δύο γιους, τον Τ. Ι. Μιθριδάτη και τον Τ. Ι. Κότυ Α΄. Η Γηπαίπυρις διαδέχθηκε τον σύζυγό της ως αποκλειστική ηγεμόνας. Τα νομίσματα τής Γηπαιπύρης αποδεικνύουν την αποκλειστική κυριαρχία της στον Βόσπορο: δεν υπάρχει καμία αναφορά στον Μιθριδάτη, και η ίδια η Γηπαίπυρη παριστάνεται στον εμπροσθότυπό τους ως ηγεμόνας με πλήρη εξουσία. Ο Μιθριδάτης κληρονόμησε τον θρόνο της μητέρας του το 39 μ.Χ. Βασίλειο του Βοσπόρου Ρωμαϊκή Κριμαία Νομίσματα της Γηπαιπύρης http://www.wildwinds.com/coins/greece/bosporos/kings/i.html http://www.guide2womenleaders.com/womeninpower/Womeninpower01.htm https://web.archive.org/web/20160304001107/http://www.tyndalehouse.com/Egypt/ptolemies/cleopatra_vii_fr.htm H. Temporini & W. Haase, Aufstieg und Niedergang der römischen Welt: Geschichte und Kultur Roms im Spiegel der neueren Forschung, Walter de Gruyter, 1980
NGC 822

Ο NGC 822 είναι ελλειπτικός γαλαξίας στον αστερισμό Φοίνικα. Εκτιμάται ότι απέχει περίπου 233 εκατομμύρια έτη φωτός από τον Γαλαξία μας και πως έχει διάμετρο 80 χιλιάδων ετών φωτός. Ανακαλύφθηκε από τον αστρονόμο Τζον Χέρσελ (John Herschel) στις 5 Σεπτεμβρίου 1834.

 Δεδομένα για το NGC 822 στα NGC/IC Database (Αγγλικά), SIMBAD (Αγγλικά), NASA Extragalactic Database (Αγγλικά), SEDS (Αγγλικά) και VizieR Service (Αγγλικά) Εικόνες του NGC 822 στο Aladin (Αγγλικά) και στο SkyView (Αγγλικά) Πολυμέσα σχετικά με το θέμα NGC 822 στο Wikimedia Commons
Άνθος

Το άνθος, κοινώς λουλούδι ή και ανθός αποτελεί το αναπαραγωγικό όργανο των αγγειόσπερμων φυτών ή των ανθοφύτων. Κατά κανόνα, είναι το πιο όμορφο, το πιο φανταχτερό και το πιο ευωδιαστό μέρος του φυτού. Τα άνθη εμφανίζονται σε διάφορες μορφές και μεγέθη, αλλά και χρώματα· υπάρχουν πολύ μικρά άνθη τα οποία είναι μόλις ορατά με το γυμνό μάτι και άνθη τόσο μεγάλα που μπορούν να φθάσουν σε διάμετρο το 1 μέτρο. Τα άνθη έχουν μεγάλη αισθητική αξία για τον άνθρωπο. Tο άνθος μπορεί να είναι θηλυκό ή αρσενικό και αν έχει και τα δύο.

 Τα άνθη προέρχονται από τους ανθοφόρους οφθαλμούς που είναι διαφορετικοί από τους βλαστοφόρους. Άλλοτε τα άνθη εκφύονται απευθείας από βλαστό και λέγονται επιφυή, και άλλοτε ενώνονται με το βλαστό με στέλεχος που λέγεται ποδίσκος (κοινώς, κοτσάνι) και δεν πρέπει να συγχέεται με το μίσχο των φύλλων. Το άνθος συνίσταται από στήμονες, ύπερο και τα καρπόφυλλα. Στην περίπτωση ανθέων με ύπερο, στη βάση του άνθους υπάρχει και μια ωοθήκη. Το άνθος αποτελείται συνήθως από ένα ανθικό άξονα ή μια ανθοδόχη και από περιάνθια τμήματα μη αναπαραγωγικά (σέπαλα και πέταλα) που περιβάλλουν τους στήμονες και τα καρπόφυλλα. Κύρια λειτουργία τους είναι η αναπαραγωγή, δηλαδή η παραγωγή σπόρων. Η ανθόρροια είναι πάθηση των φυτών που εκδηλώνεται με την πτώση των λουλουδιών, αμέσως μετά τη γονιμοποίηση τους. Τα αίτια που την προκαλούν είναι η κακή σύσταση των αρσενικών μερών του άνθους, η κακή σύσταση των θηλυκών μερών του άνθους, οι κλιματολογικές συνθήκες, επιβλαβείς είτε για το φυτό είτε για τη γύρη (όπως βροχές, ξηρασία, απότομη πτώση της θερμοκρασίας της ατμόσφαιρας κατά την άνθηση), καθώς και η προσβολή του φυτού από παθογόνους οργανισμούς. Σε ανθόρροια οδηγεί και η κακή διατροφή του φυτού.
Λεωφόρος Ιερουσαλήμ (Βαρσοβία)

Η Λεωφόρος Ιερουσαλήμ (πολωνικά: Aleje Jerozolimskie‎) είναι ένας από τους κύριους δρόμους της Βαρσοβίας στην Πολωνία. Διέρχεται από το κέντρο της πόλης κατά μήκος του άξονα Ανατολής-Δύσης, συνδέοντας τον δυτικό δήμο Βόλα με τη γέφυρα στον ποταμό Βιστούλα και τον δήμο Πράγκα στην άλλη πλευρά του ποταμού.

 Το όνομα του δρόμου προέρχεται από ένα μικρό χωριό που χτίστηκε το 1774 από τον πρίγκιπα και στρατιώτη Άουγκουστ Σουλκόβσκι για τους εβραίους εποίκους στη Μασοβία. Το όνομα του χωριού ήταν Νόβα Γιεροζόλιμα (Νέα Ιερουσαλήμ) και ο δρόμος για τη Βαρσοβία ονομάστηκε Αλέγια Ιεροζολίμσκα. Αν και το χωριό εγκαταλείφθηκε λίγο μετά την ίδρυσή του και οι περισσότεροι από τους Εβραίους τελικά μετακόμισαν στην ίδια την πόλη, το όνομα παρέμεινε και έχει χρησιμοποιηθεί από τότε. Εκεί κτίστηκε ο πρώτος σιδηροδρομικός σταθμός στη Βαρσοβία. Στα τέλη του 19ου αιώνα το ανατολικότερο μέρος του έγινε μια από τις πιο αντιπροσωπευτικές και πιο ακριβές περιοχές της συνεχώς αναπτυσσόμενης πόλης. Στις αρχές του 20ου αιώνα και ιδιαίτερα μετά την ανάκτηση της ανεξαρτησίας της Πολωνίας το 1918, ο δρόμος επεκτάθηκε προς τα δυτικά και ο δήμος Βόλα τελικά ενσωματώθηκε στην πόλη. Τα περισσότερα από τα σπίτια κατά μήκος της λεωφόρου, συμπεριλαμβανομένων των ανεκτίμητων παραδειγμάτων αρ νουβό και μοντερνιστικής αρχιτεκτονικής, καταστράφηκαν μετά την εξέγερση της Βαρσοβίας. Μετά τον Β΄ Παγκόσμιο Πόλεμο οι κομμουνιστικές αρχές κατεδάφισαν τα υπόλοιπα κτίρια και στη βόρεια πλευρά του δρόμου κυριαρχεί σήμερα το γιγαντιαίο Μέγαρο Πολιτισμού και Επιστημών και ο σιδηροδρομικός σταθμός Βαρσάβα Τσεντράλνα. Τα μοναδικά επιζώντα κτίρια προπολεμικής αρχιτεκτονικής βρίσκονται στα νότια του δρόμου, όπως το ιστορικό ξενοδοχείο Polonia Palace και το κτίριο Χοσερόβ το οποίο φιλοξενεί το στερεοσκοπικό θέατρο της Βαρσοβίας Fotoplastikon στην αυλή του. Στα μισά του δρόμου, στη συμβολή με τους δρόμους Κρούτσα και Μπράτσσκα βρίσκεται το αρχικό κύριο μεταπολεμικό πολυκατάστημα της Βαρσοβίας, το CDT 'Smyk'.
Πρωτάθλημα πετοσφαίρισης Βόλεϊ Λιγκ γυναικών 2021-2022

Το πρωτάθλημα Ελλάδας Βόλεϊ Λιγκ Γυναικών της περιόδου 2021–22 είναι το 40ο Εθνικό πρωτάθλημα και το 5ο με την ονομασία Βόλεϊ Λιγκ Γυναικών. Διεξάγεται από την ΕΟΠΕ με τη συμμετοχή 14 ομάδων. Ο Παναθηναϊκός κατέκτησε το πρωτάθλημα επιστρέφοντας στη κορυφή μετά από 11 χρόνια και το πρωτάθλημα του 2011. Μετά την διεξαγωγή των πλει αουτ, τον Αίαντα Ευόσμου στην Πρι Λιγκ ακολούθησαν οι Αμαζόνες και ο Πορφύρας.

 Οι 14 ομάδες που συμμετέχουν είναι ακριβώς οι ίδιες της περασμένης σεζόν, μιας και το πρωτάθλημα διακόπηκε οριστικά λόγω της πανδημίας του κορονοϊού. Στα πλει αουτ σχηματίστηκαν δυο ζευγάρια (10-13 και 11-12), τα οποία αγωνίστηκαν μεταξύ τους στις 2 νίκες. Οι 2 ηττημένοι υποβιβάστηκαν. (10) Αμαζόνες – (13) Ηλυσιακός (0–2) (11) Πανναξιακός – (12) Πορφύρας (2–0) Οι ομάδες που κατέλαβαν τις θέσεις 1 έως 8 στην Κανονική περίοδο συμμετέχουν στα Πλέι-οφ για τις θέσεις 1−8 και την ανάδειξη του πρωταθλητή Ελλάδας. Στους προημιτελικούς ο πρώτος αγώνας δίνεται στην έδρα της ομάδας με την χαμηλότερη βαθμολογία. Στους ημιτελικούς ο 1ος και ο 2ος της κανονικής περιόδου αντιμετώπισαν με πλεονέκτημα έδρας τον 4ο και τον 3ο αντίστοιχα. Οι σειρές κρίνονται στις 2 νίκες. Ο πρώτος αγώνας γίνεται στην έδρα της ομάδας με την καλύτερη κατάταξη στην κανονική περίοδο, ο δεύτερος στην έδρα της ομάδας με την χαμηλότερη θέση, και ο τρίτος (όπου χρειάστηκε) διεξάγεται ξανά στην έδρα της ομάδας με την καλύτερη κατάταξη. Οι δύο νικητές προκρίνονται στον τελικό, ο οποίος κρίνεται στις 3 νίκες με τους αγώνες να διεξάγονται εναλλάξ στις έδρες των ομάδων, με τον πρώτο αγώνα να διεξάγεται στην έδρα του βαθμολογικά ανώτερου. Στην προημιτελική φάση διεξάγονται διπλές αναμετρήσεις. Σε περίπτωση που και οι δύο διαγωνιζόμενες ομάδες έχουν από μία νίκη, δημιουργείται βαθμολογία (3 βαθμοί για νίκη με 3-0 ή 3-1 σετ, 2 βαθμοί για νίκη με 3-2 σετ, 1 βαθμό για ήττα με 2-3 σετ και Ο βαθμοί για ήττα με 1-3 και 0-3 σετ). Εάν έχουν τους ίδιους βαθμούς, τότε μετά τη λήξη του 2ου αγώνα θα διεξάγεται Χρυσό Σετ (golden set-σετ ισοπαλίας) στους δεκαπέντε (15) πόντους με ελάχιστο προβάδισμα δύο (2) πόντων, όπως ισχύει σε όλα τα άλλα σετ. (1) Ολυμπιακός – (8) ΑΟ Λαμίας 2013 (6–0) (2) Παναθηναϊκός – (7) Α.Ο. Θήρας (6–0) (3) ΠΑΟΚ – (6) ΑΕΚ (3–3, 20-18 χρ.σ.) (4) Άρης – (5) Θέτις Βούλας (3–3, 15-13 χρ.σ.) Για την ημιτελική φάση, την πρόκριση στους τελικούς πήραν οι ομάδες που συμπλήρωσαν πρώτες δύο νίκες. (1) Ολυμπιακός – (4) Άρης (2–0) (2) Παναθηναϊκός – (3) ΠΑΟΚ (2–0) Πρωταθλήτρια ανακηρύχτηκε η ομάδα που συμπλήρωσε πρώτη τρεις νίκες. (1) Ολυμπιακός – (2) Παναθηναϊκός (2–3)
EuroChallenge

Το ΕuroChallenge υπήρξε διεθνής διοργάνωση καλαθοσφαίρισης μεταξύ συλλόγων με διοργανώτρια αρχή την FIBA Europe. Εθεωρείτο η τρίτη σε τάξη ευρωπαϊκή διασυλλογική διοργάνωση μετά την Ευρωλίγκα και το EuroCup. Οι τελικές φάσεις του διεξάγονταν πάντα σε μορφή final four, στην έδρα της μίας εκ των τεσσάρων ημι-φιναλίστ. Το 2015 η FIBA κατήργησε το ΕuroChallenge με σκοπό τη δημιουργία μιας νέας δεύτερης σε τάξη ευρωπαϊκής διοργάνωσης, με την ονομασία FIBA Europe Cup, με σκοπό να ανταγωνιστεί το EuroCup.

 Η διοργάνωση ξεκίνησε την αγωνιστική περίοδο 2003–04 με διοργανώτρια τη FIBA, και τις 2 πρώτες χρονιές ονομαζόταν FIBA Europe League για να μετονομαστεί στη συνέχεια σε FIBA EuroCup. Στις 2 Ιουλίου 2008 ανακοινώθηκε η συνεργασία της FIBA και της ULEB σε μία προσπάθεια επανένωσης των Ευρωπαϊκών ομοσπονδιών και αυτό σαν αποτέλεσμα είχε την από κοινού διοργάνωση του Κυπέλλου αυτού εφεξής, το οποίο πλέον ονομαζόταν EuroChallenge και δεν θα πρέπει να συγχέεται με το EuroCup Challenge το οποίο διοργάνωσε για κάποια χρόνια η FIBA και έχει πλέον καταργηθεί. ΣΗΜΕΙΩΣΗ: Ο πίνακας είναι ταξινομημένος αλφαβητικά. Σύλλογοι από οκτώ χώρες μοιράζονται τους τίτλους. Άλλες τρεις χώρες έστειλαν ομάδα στον τελικό χωρίς να κερδίσει το κύπελλο. ΣΗΜΕΙΩΣΗ: Ο πίνακας είναι ταξινομημένος αλφαβητικά. Όλα τα αποτελέσματα των Ευρωπαϊκών διοργανώσεων στο μπάσκετ
Κώστας Βαθής

Ο Κωνσταντίνος Βάθης για τους κοντινούς Ντίνος (14 Φεβρουαρίου 1985 - ) είναι Έλληνας διεθνής καλαθοσφαιριστής. Αγωνίζεται στη θέση του σμολ φόργουορντ, αν και τα σωματικά του προσόντα τον καθιστούν ικανό να αγωνίζεται απο τη θέση 1 εως και τη θέση του πάουερ φόργουορντ.

 Ο Βάθης γεννήθηκε στη Αθήνα και ήρθε απο μικρός στη Θεσσαλονίκη. Ξεκίνησε να ασχολείται με την καλαθοσφαίριση στα τμήματα υποδομής του Αίαντα Ευόσμου και συνέχισε στον ΑΟ Σταυρούπολης. Έφτασε μέχρι την πρώτη ομάδα και σε ηλικία 16 ετών υπέγραψε κλειστό επαγγελματικό συμβόλαιο με τον ΠΑΟΚ (διοίκηση Οικονομίδη) διάρκειας 5 ετών (2001-2003). Η διοίκηση Πανελούδη αναπροσάρμοσε το συμβόλαιο μονομερώς και έτσι ο παίκτης συνέχισε την καριέρα του στον Ηρακλή για δύο χρονιές (2003-2005) όπου κατέλαβε την τρίτη θέση στο ελληνικό πρωτάθλημα. Την επόμενη χρονιά (2005-2006) συνεχίζει στον ΚΑΟΔ οπου δίνει λύσεις τόσο επιθετικά όσο και αμυντικά. Οι Δραμινοί θέλουν να τον κρατήσουν για ακόμα μια χρονιά αλλά οι οικονομικές διαφορές είναι μεγάλες. Έτσι επόμενοι σταθμοί για τον Βάθη είναι το ICBS (Α2) 2006-2007, ο Μακεδονικός (Α1) 2007-2008 και Απόλλων Πατρών 2008-2009. Έκτοτε ο παίκτης αποσύρθηκε. Επίσης αποτελούσε βασικό στέλεχος της εθνικής παίδων και εφήβων. Είχε 2 πανελλήνια πρωταθλήματα (ΠΑΟΚ έφηβοι, Αριστοτέλειο Κολέγιο).
Ιωάννης Ταρωνίτης (σεβαστός)

Ο Ιωάννης (π. 1067 - ) από τον Οίκο των Ταρωνιτών ήταν αριστοκράτης της Βυζαντινής Αυτοκρατορίας, που υπηρέτησε ως κυβερνήτης επαρχίας στα Βαλκάνια υπό τον θείο του αυτοκράτορα Αλέξιο Α΄ Κομνηνό.

 Ο πατέρας του Μιχαήλ Ταρωνίτης πανυπερσέβαστος, ανήκε σε αριστοκρατικό Οίκο με πριγκιπική καταγωγή από το Ταρόν της Αρμενίας, που περί το 1061-63 νυμφεύτηκε τη Μαρία Κομνηνή, μεγαλύτερη κόρη του Ιωάννη Κομνηνού και αδελφή του Αλεξίου Α΄. Ο Ιωάννης ήταν ο πρωτότοκος γιος τους και γεννήθηκε περί το 1067. Σε άγνωστο έτος, ίσως π. το 1092/93 ο Ιωάννης ήταν δούκας (στρατιωτικός διοικητής) των Σκοπίων, όπως δείχνει η αλληλογραφία του με τον Θεοφύλακτο επίσκοπο Οχρίδος. Το θέρος του 1094 ο πατέρας του απολύθηκε και τιμωρήθηκε για την εμπλοκή του στη συνωμοσία του Νικηφόρου Διογένη εναντίον του Αλεξίου Α΄, αλλά το γεγονός δεν φαίνεται να επηρέασε τη θέση και τη σταδιοδρομία του Ιωάννη. Το φθινόπωρο του ίδιου έτους ο Αλέξιος Α΄ εκστράτευσε κατά των Κυμάνων στη Θράκη και του εμπιστεύθηκε την άμυνα της Βερόης και της γύρω περιοχής μαζί με τον Νικηφόρο Μελισσηνό και τον Γεώργιο Παλαιολόγο. Το 1094/95 συμμετείχε σε Σύνοδο στο ανάκτορο των Βλαχερνών, όπου ο Λέων ο Χαλκηδόνος καταδικάστηκε. Εμφανίζεται στον κατάλογο των συμμετεχόντων με τον τίτλο του σεβαστού (5ου στην ιεραρχία). Ο Ιωάννης εμφανίζεται σε έγγραφο του 1102 να κατέχει τη θέση του πραίτορος (πολιτικού διοικητή) και του αναγραφέως (οικονομικού επικεφαλής) των ηνωμένων θεμάτων Θράκης, Μακεδονίας, Βολερού, Στρυμώνος και Θεσσαλονίκης. Kazhdan, Alexander, ed. (1991). The Oxford Dictionary of Byzantium. Oxford and New York: Oxford University Press. ISBN 978-0-19-504652-6. Skoulatos, Basile (1980). Les personnages byzantins de l'Alexiade: Analyse prosopographique et synthèse [The Byzantine Personalities of the Alexiad: Prosopographical Analysis and Synthesis] (in French). Louvain-la-Neuve: Nauwelaerts. Varzos, Konstantinos (1984). Η Γενεαλογία των Κομνηνών [The Genealogy of the Komnenoi] (PDF) (in Greek). A. Thessaloniki: Centre for Byzantine Studies, University of Thessaloniki.